CELEX: 32017D0943
Language: bg
Date: 2017-05-18 00:00:00
Title: Решение за изпълнение (ЕС) 2017/943 на Съвета от 18 май 2017 година относно автоматизирания обмен на данни по отношение на данните за регистрацията на превозните средства в Малта, Кипър и Естония и за замяна на решения 2014/731/ЕС, 2014/743/ЕС и 2014/744/ЕС

2.6.2017   
            
            
               BG
            
            
               Официален вестник на Европейския съюз
            
            
               L 142/84
            
         РЕШЕНИЕ ЗА ИЗПЪЛНЕНИЕ (ЕС) 2017/943 НА СЪВЕТА
   от 18 май 2017 година
   относно автоматизирания обмен на данни по отношение на данните за регистрацията на превозните средства в Малта, Кипър и Естония и за замяна на решения 2014/731/ЕС, 2014/743/ЕС и 2014/744/ЕС
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Решение 2008/615/ПВР на Съвета от 23 юни 2008 г. за засилване на трансграничното сътрудничество, по-специално в борбата срещу тероризма и трансграничната престъпност (1), и по-специално член 33 от него,
   като взе предвид становището на Европейския парламент (2),
   като има предвид, че:
   
               (1)
            
            
               В съответствие с член 25, параграф 2 от Решение 2008/615/ПВР предоставянето на лични данни съгласно посоченото решение, не може да се осъществи преди общите разпоредби за защита на данните, съдържащи се в глава 6 от същото решение, да бъдат въведени в националното законодателство на територията на държавите членки, предоставящи такива данни.
            
         
               (2)
            
            
               Член 20 от Решение 2008/616/ПВР на Съвета (3) предвижда, че проверката дали условието, посочено в съображение 1, е изпълнено по отношение на автоматизирания обмен на данни в съответствие с глава 2 от Решение 2008/615/ПВР се прави въз основа на доклад за оценка, който се изготвя на базата на въпросник, посещение за оценка и пилотно изпитване.
            
         
               (3)
            
            
               На Съвета са представени докладите за цялостна оценка, в които са обобщени резултатите от въпросника, посещението за оценка и пилотното изпитване относно данните за регистрацията на превозните средства в Малта, Кипър и Естония.
            
         
               (4)
            
            
               С приемането на Решение 2014/731/ЕС на Съвета (4) Съветът направи заключението, че Малта е въвела изцяло общите разпоредби относно защитата на данните съгласно глава 6 от Решение 2008/615/ПВР и има правото да получава и предоставя лични данни съгласно член 12 от посоченото решение, считано от 9 октомври 2014 г., както и че докладът за оценка е одобрен съгласно член 25, параграф 2 от Решение 2008/615/ПВР.
            
         
               (5)
            
            
               С приемането на Решение 2014/743/ЕС на Съвета (5) Съветът направи заключението, че Кипър е въвел изцяло общите разпоредби относно защитата на данните съгласно глава 6 от Решение 2008/615/ПВР и има правото да получава и предоставя лични данни съгласно член 12 от посоченото решение, считано от 21 октомври 2014 г., както и че докладът за оценка е одобрен съгласно член 25, параграф 2 от Решение 2008/615/ПВР.
            
         
               (6)
            
            
               С приемането на Решение 2014/744/ЕС на Съвета (6) Съветът направи заключението, че Естония е въвела изцяло общите разпоредби относно защитата на данните съгласно глава 6 от Решение 2008/615/ПВР и има правото да получава и предоставя лични данни съгласно член 12 от посоченото решение, считано от 21 октомври 2014 г., както и че докладът за оценка е одобрен съгласно член 25, параграф 2 от Решение 2008/615/ПВР.
            
         
               (7)
            
            
               Настоящото решение заменя решения 2014/731/ЕС, 2014/743/ЕС и 2014/744/ЕС, които бяха отменени от Съда на Европейския съюз („Съда“) с негово решение от 22 септември 2016 г. по съединени дела C-14/15 и C-116/15. С това решение Съдът запазва правното действие на решения 2014/731/ЕС, 2014/743/ЕС и 2014/744/ЕС до влизането в сила на нови актове, които да ги заменят. Следователно, считано от деня на влизане в сила на настоящото решение, решения 2014/731/ЕС, 2014/743/ЕС и 2014/744/ЕС престават да пораждат правно действие.
            
         
               (8)
            
            
               С оглед гарантиране на непрекъснато получаване и предоставяне на лични данни съгласно член 12 от Решение 2008/615/ПВР, влизането в сила на настоящото решение не следва да засяга валидността на автоматизирания обмен на данни, извършван от държавите членки съгласно решения 2014/731/ЕС, 2014/743/ЕС и 2014/744/ЕС. Държавите членки, които са получили лични данни съгласно решения 2014/731/ЕС, 2014/743/ЕС и 2014/744/ЕС, следва да продължат да имат правото да обработват по-нататък тези данни на национално равнище или между държавите членки за целите, посочени в член 26 от Решение 2008/615/ПВР.
            
         
               (9)
            
            
               Член 33 от Решение 2008/615/ПВР възлага на Съвета изпълнителни правомощия с оглед на приемането на мерки, необходими за изпълнението на въпросното решение, по-специално по отношение на получаването и предоставянето на лични данни съгласно същото решение. Тъй като условията и редът за упражняване на тези изпълнителни правомощия са изпълнени и съответната процедура е спазена, следва да бъде прието решение за изпълнение относно автоматизиран обмен по отношение на данните за регистрацията на превозните средства по отношение на Малта, Кипър и Естония, което да замени отменените решения 2014/731/ЕС, 2014/743/ЕС и 2014/744/ЕС и да даде възможност на тези държави членки да продължат да получават и предоставят лични данни съгласно член 12 от Решение 2008/615/ПВР.
            
         
               (10)
            
            
               Дания е обвързана от Решение 2008/615/ПВР и поради това участва в приемането и прилагането на настоящото решение, което се отнася за изпълнението на Решение 2008/615/ПВР.
            
         
               (11)
            
            
               Обединеното кралство и Ирландия са обвързани от Решение 2008/615/ПВР и поради това участват в приемането и прилагането на настоящото решение, което се отнася за изпълнението на Решение 2008/615/ПВР,
            
         ПРИЕ НАСТОЯЩОТО РЕШЕНИЕ:
   Член 1
   За целите на автоматизираното търсене на данни за регистрацията на превозните средства Малта, Кипър и Естония продължават да имат правото да получават и предоставят лични данни съгласно член 12 от Решение 2008/615/ПВР.
   Член 2
   1.   Решения 2014/731/ЕС, 2014/743/ЕС и 2014/744/ЕС спират да пораждат правно действие, считано от датата на влизане в сила на настоящото решение, без да се засяга валидността на автоматизирания обмен на данни, извършван на основание на посочените решения от държавите членки.
   2.   Държавите членки, които са получили лични данни съгласно решенията, посочени в параграф 1, продължават да имат правото да обработват по-нататък тези данни на национално равнище или между държавите членки за целите, посочени в член 26 от Решение 2008/615/ПВР.
   Член 3
   Настоящото решение влиза в сила в деня след публикуването му в Официален вестник на Европейския съюз.
   
   Настоящото решение се прилага в съответствие с Договорите.
   
      Съставено в Брюксел на 18 май 2017 година.
      
         
            За Съвета
         
         
            Председател
         
         C. ABELA
      
   
   
      (1)  ОВ L 210, 6.8.2008 г., стр. 1.
   
      (2)  Становище от 5 април 2017 г. (все още непубликувано в Официален вестник).
   
      (3)  Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР относно засилването на трансграничното сътрудничество, по-специално в борбата срещу тероризма и трансграничната престъпност (ОВ L 210, 6.8.2008 г., стр. 12).
   
      (4)  Решение 2014/731/ЕС на Съвета от 9 октомври 2014 г. относно започването на автоматизиран обмен по отношение на данните за регистрацията на превозните средства в Малта (ОВ L 302, 22.10.2014 г., стр. 56).
   
      (5)  Решение 2014/743/ЕС на Съвета от 21 октомври 2014 г. относно започването на автоматизиран обмен по отношение на данните за регистрацията на превозните средства в Кипър (ОВ L 308, 29.10.2014 г., стр. 100).
   
      (6)  Решение 2014/744/ЕС на Съвета от 21 октомври 2014 г. относно започването на автоматизиран обмен по отношение на данните за регистрацията на превозните средства в Естония (ОВ L 308, 29.10.2014 г., стр. 102).